Ф. үҙ заманының портрет йылъяҙмаһын барлыҡҡа килтерә : “ Оператор ” ( 1962 , яһалма таш ) , “ Башҡорт ҡыҙы ” ( 1967 , сүкелгән баҡыр ) , “ Ҡыҙыл башҡорт ” ( 1969 , ағас ) , “ БАМ төҙөүсе йәш егет ” ( 1984 , мәрмәр ) һ.б. Респ. тәүгеләрҙән булып монументаль-биҙәү ( “ Победа ” к / т фасадындағы скульптура төркөмө , 1955 ) һәм мемориал ( Г.Ғ. Сөләймәнова ҡәберендәге һәйкәл , 1970 ; икеһе лә — Өфө ) сәнғәтенә мөрәжәғәт итә . М.М. Шайморатовҡа ( Ҡырмыҫҡалы районы ) , Т.К.Көбәкәевкә ( Ҡалтасы районы ; икеһе лә — 1963 ) һәйкәл-бюстар , В.И.Ленинға ( 1966 , Стәрлетамаҡ ҡ . ) , “ Башҡорт нефтен тәү башлап асыусыларға ” ( 1969 , Ишембай ҡ . ; архитекторы Л.В. Хихлуха ) , Ш.Ә. Хоҙайбирҙинға ( 1981 , Өфө ; архитекторы Ф.И.Рехмуков ; бөтәһе лә — Т.П. Нечаева менән берлектә ) , “ Татар нефтен тәү башлап асыусыларға ” ( 1973 , Лениногорск ҡ . ; архитекторы А.В.Печеркин ) һ.б. һәйкәлдәр авторы . 1954 йылдан алып күргәҙмәләрҙә , ҡатнаша .